Mario Draghi

De Mario Draghi, gebuer den 3. September 1947 zu Roum, ass en italieeneschen Ekonomist, Banquier, Universitéitsprofesser an héije Fonctionnaire, deen tëscht 2011 an 2019 President vun der Europäescher Zentralbank (EZB) war.Mario Draghi- Biography & Facts op britannica.com, gekuckt 14.02.2021. Virdru war hie vun 2005 bis 2011 Gouverneur vun der Banca d'Italia.Mario Draghi, European Central Bank: Profile and Biography. bloomberg.com, gekuckt 14.02.2021. Zanter dem 13. Februar 2021 ass hie President vum Ministerrot (Presidente del Consiglio), d. h. Ministerpresident vun der italieenescher Regierung.Italien: Mario Draghi als italienischer Ministerpräsident vereidigt. zeit.de, 2021-02-13.

No enger laanger Karriär als akadeemeschen Ekonomist an Italien huet den Draghi an den 1980er Jore fir d'Weltbank zu Washington, D.C. geschafft, a goung 1991 hannescht op Roum, fir Generaldirekter vum Finanzministère ze ginn. 10 Joer drop ass hie bei d'Bank Goldman Sachs gewiesselt, ier en 2006 zum Gouverneur vun der Banca d'Italia ernannt gouf. Hie war ausserdeem éischte President vunm Financial Stability Board.Nathan Reiff: Who Is Mario Draghi? investopedia.org, gekuckt 14.02.2021.

Seng Presidence vun der Europäescher Zentralbank war ufanks markéiert vun der Eurokris, an hie gouf bekannt mat senger Ausso, alles ze maachen, fir en Echec vum Euro ze verhënneren (Whatever it takes).European Central Bank: of the remarks made by Mario Draghi.", 26.07.2012 op ecb.europa.eu, gekuckt 14.02.2021."‚Whatever it takes‘ – a speech and its implications for the euro area." kfw.de, gekuckt 14.02.2021.

Den 3. Februar 2021, wärend der COVID-19-Pandemie, gouf den Draghi vum italieenesche President Sergio Mattarella nom Récktrëtt vum Giuseppe Conte chargéiert fir eng nei Regierung ze forméieren.Matthias Rüb: "Nach gescheiterter Sondierung: Mattarella will früheren EZB-Chef Draghi als Regierungschef." faz.net, 2021-02-03

Um Spaweck

Kategorie:Gebuer 1947
Kategorie:Ministerpresidente vun Italien
Kategorie:Italieenesch Ekonomisten
Kategorie:Presidente vun der Europäescher Zentralbank